སྐུ་ཞབས་དོན་གྲུབ་རྒྱལ་ལགས་ཀྱིས་བརྩམས་པའི་སད་ཀྱི་བཅོམ་པའི་མེ་ཏོགཞེས་པའི་བརྩམས་སྒྲུང་དེ་ནི་རྩོམ་པ་པོ་རང་ཉིད་ཀྱི་གཞོན་ནུའི་སྐབས་ཀྱི་ཉམས་མྱོང་དང༌།འཚོ་བའི་གནས་སྟངས་གཞི་ལ་བཞག་ནས་བྲིས་པའི་བརྩེ་དུང་གི་གཏམ་རྒྱུད་ཞིག་ཡིན།གཏམ་རྒྱུད་དེ་མི་སྣ་མང་པོ་ཞིག་གིས་རང་ཉིད་ཀྱི་དངོས་བྱུང་གཏམ་རྒྱུད་བཤད་ཀྱི་ཡོད་པའི་བྱེད་ཐབས་སྤྱད་ནས་བྲིས་ཡོད་པས་ཀློག་པ་པོ་རྣམས་ཀྱི་སེམས་ལ་བབས་སླ་བ་དང།སེམས་ཀྱི་ཚོར་བ་འགུལ་བསྐྱོད་གཏོང་ཐུབ་པའི་ནུས་པ་ལྡན།དེ་ཡང་རང་རེའི་་བོད་ཀྱི་སྤྱིཚོགས་ནང་ཕ་མས་བུ་ཕྲུག་ལ་གཉེན་བཙན་སྒྲིག་བྱེད་དུ་བཅུག་གི་ཡོད་པའི་སྲོལ་རྒྱུན་ལ་སྐུ་ཞབས་དོན་གྲུབ་རྒྱལ་གྱིས་རྒོལ་རྡུང་བཏང་ཡོད་པ་མ་ཟད།བུ་ཕྲུག་མ་ཨའི་ཁོག་པའི་ནང་དུ་ཡོད་དུས་ནས་གཉེན་རྟགས་རྒྱག་གི་ཡོད་པའི་སྤྱོད་ངན་དང་སྐྱོན་ཆ་འཚང་འབྱིན་བྱས་ཡོད་པ་རེད།སྐུ་ཞབས་དོན་གྲུབ་རྒྱལ་ལགས་ཀྱིས་བྲིས་པའི་བརྩམས་སྒྲུང་ཀློག་ཚེ་ང་ཚོ་བོད་ཀྱི་འཚོ་བའི་གནས་སྟངས་དང༌།གྲོང་གསེབ་པའི་ཆགས་དབྱིབས་སོགས་འདྲ་པར་ནང་བཞིན་མི་མདུན་དུ་མངོན་ཐུབ།སྐུ་ཞབས་དོན་གྲུབ་རྒྱལ་ལགས་དང་ཧ་ཅང་འབྲེལ་འདྲིས་ཆེ་བའི་བོད་ནང་དུ་ཡོད་པའི་མིང་བརྗོད་འདོད་མེད་པའི་ཁོང་གི་གྲོགས་པོ་ཞིག་གིས་སྐུ་ཞབས་དོན་གྲུབ་རྒྱལ་ལགས་ཀྱི་སྐོར་ལ་གསུངས་དོན།